यौन शोषण के आरोपों पर शायराना अंदाज में बोले- सूरमा नहीं विचलित होते, न ही धीरज खोते
BJP Minister Brij Bhushan Sharan Singh Indore Visit - भाजपा सांसद और रेसलिंग फेडेरशन ऑफ इंडिया के पूर्व अध्यक्ष ब्रजभूषण शरणसिंह गुरुवार दोपहर इंदौर आए। वे देवी अहिल्या विश्व विद्यालय के तक्षशीला ऑडिटोरियम
भाजपा सांसद और रेसलिंग फेडेरशन ऑफ इंडिया के पूर्व अध्यक्ष बृजभूषण शरण सिंह गुरुवार दोपहर इंदौर पहुंचे। वे देवी अहिल्या विश्वविद्यालय के तक्षशिला ऑडिटोरियम में करणी सेना के बैनर तले आयोजित पूर्व केंद्रीय मंत्री कल्याण सिंह कालवी की 31वीं पुण्यतिथि के श्रद्धांजलि सभा में शामिल हुए।
उन्होंने कहा कि 'मुझ पर एक हमला हुआ, लेकिन मेरे भाइयों आपने देखा होगा कि मैंने अपने चेहरे पर कभी शर्मिंदगी नहीं आने दी। कभी कोई कमजोरी नहीं आने दी। राष्ट्र कवि दिनकर जी ने एक लाइन लिखी थी, सच है विपत्ति जब आती है, कायर को ही दहलाती है, सूरमा नहीं विचलित होते, पल एक नहीं धीरज खोते, संकट का चरण न गहते हैं, जो आ पड़ता सब सहते हैं।'
माइक पकड़ते ही बृजभूषण ने सुनाई कविता
जो चलता पदचिन्हों पर वो ही पदचिन्ह बनाता है
वही सूरमा इस जग में धरती पर पूजा जाता है
जो थे वो गए और क्या होंगे अभी, आओ मिलकर के विचारे ये समस्याएं सभी
हम कौन थे क्या हो गए और क्या होंगे अभी, आओ मिलकर के विचारे ये समस्याएं सभी
यद्यपि हमें इतिहास अपना प्राप्त पूरा है नही, फिर भी हम कौन थे ये भी अधूरा है नहीं
नारेबाजी हुई तो रोका
बृजभूषण के कार्यक्रम में आते ही कार्यकर्ताओं ने बजरंग पूनिया मुर्दाबाद के नारे लगाने शुरू कर दिए तो मंच से ही सांसद ने इसे रोका। इसके बाद बृजभूषण शरण सिंह जिंदाबाद के नारे लगने लगे।
सभा में किसने क्या कहा
एयरपोर्ट पर जमकर स्वागत
करणी सेना के प्रदेश अध्यक्ष अनुराग प्रताप सिंह राघव ने बताया कि पहली बार बृजभूषण शरण सिंह बार इंदौर आए हैं। उनके स्वागत के लिए बड़ी संख्या में करणी सैनिक के कार्यकर्ता इंदौर एयरपोर्ट पर मौजूद रहे।
इसलिए हुई पूनिया के खिलाफ नारेबाजी
सांसद बृजभूषण शरण सिंह उत्तर प्रदेश के केसरगंज से भाजपा से सांसद हैं। हाल ही में 6 महिला पहलवानों की ओर से यौन शोषण के आरोप भी लगाए गए थे। जिसकी जांच दिल्ली पुलिस कर रही है। इस मामले में पुलिस की ओर से कोर्ट में चार्जशीट दायर की गई है। चार्जशीट में बृजभूषण के खिलाफ लगाए गए आरोपों के आधार पर कोर्ट ट्रायल चलाने की सिफारिश की गई है। साथ ही, पहलवानों के आरोपों के आधार पर उन्हें सजा भी दिए जाने की बात चार्जशीट में कही गई है। बजरंग पूनिया इन फरियादी पहलवानों का पक्ष लेते हुए सांसद सिंह की लगातार घेराबंदी करते आए हैं।
शुभेंद्र सिंह गौड़ के घर करेंगे भोजन
करणी सेना के प्रोग्राम के बाद भाजपा के पूर्व प्रदेश मंत्री शुभेंद्र सिंह गौड़ के सेक्टर-डी सुदामा नगर स्थित घर पर लंच करेंगे। यहां कार्यकर्ताओं से भेंट करके ओंकारेश्वर ज्योतिर्लिंग खण्डवा और ममलेशवर ज्योर्तिलिंग के दर्शन करेंगे। शाम को इंदौर लौटेंगे और सयाजी होटल विजय नगर में रात्रि विश्राम करेंगे।